**4/2021. (IX.13.) MÜK szabályzat
az irodagondnokról szóló 7/2017. (XI. 20.) MÜK szabályzat módosításáról**

A Magyar Ügyvédi Kamara küldöttgyűlése

az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 12. és 13. pontjában kapott felhatalmazás alapján,

az Üttv. 157. § (2) bekezdés e) pontjában foglalt feladatkörében eljárva a következő szabályzatot alkotja:

**1.** Az irodagondnokról szóló 7/2017. (XI. 20.) MÜK szabályzat 3.1. pontja helyébe a következő rendelkezés lép:

„3.1. Az irodagondnok a kijelölő határozat véglegessé válását, vagy ha a határozat azonnal végrehajtható, kézhezvételét követően haladéktalanul megkísérli a gondnokolt irodába való bejutást, valamint a 4.2.2. pont e) alpontja szerinti intézkedést.”

**2.** Az irodagondnokról szóló 7/2017. (XI. 20.) MÜK szabályzat 5.1. pontja helyébe a következő rendelkezés lép:

„5.1. Az irodagondnok eljárásáért díjazásra jogosult, amely díj tartalmazza az irodagondnoki feladatok ellátásával rendszerint együtt járó költségek megtérítését is. A díj összegét a területi ügyvédi kamara állapítja meg.”

**3.** Az irodagondnokról szóló 7/2017. (XI. 20.) MÜK szabályzat a következő 5.6. ponttal egészül ki:

„5.6. Az elnök az irodagondnok díját különös méltánylást érdemlő esetben a kijelölés megszűnését megelőzően is részben vagy egészben megállapíthatja, ha az irodagondnok vállalja, hogy a kijelölés megszűnésekor esetlegesen felmerülő különbözetet visszafizeti.”

**4.** Ez a szabályzat a Magyar Ügyvédi Kamara honlapján való közzétételét követő napon lép hatályba.

Budapest, 2021. szeptember „ ”

 *Dr. Bánáti János Dr. Fekete Tamás
 elnök főtitkár*